Russiese en Sjinese spioene wemel in Brussel | Die Vryburger
Brussel, die hoofsentrum waarin die Europese Unie geleë is, word besoedel met die teenwoordigheid van Russiese en Sjinese spioene wat Europa bespied.
Europese diplomate is selfs gewaarsku om sekere dele van Brussel te vermy weens die “krioelende netwerk van spioene” in die gebied.
Die Europese Unie se Buitelandse Diens het ook gewaarsku dat honderde spioene van Rusland en Sjina bedrywig is in Brussel.
Die Europese Buite-Aksie Dienste beweer daar is sowat 250 Sjinese en meer as 200 Russiese spioene in die Europese hoofstad wat ’n miernes van spioenasiewerk aan die gang het.
Politieke ontleders sê dit is ’n historiese feit dat daar vir dekades al ’n groot span Russiese spioene in Brussel is, maar die teenwoordigheid van Sjinese is ’n nuut ontdekte feit wat rede tot kommer bied. Almal welkom by pretdag op Mooiplaats
Tuesday, 23 August 2016 22:07
Die Christelike Maatskaplike Raad hou op 25 September ‘n fondswerwingsdag by Rosemary Hill op Mooiplaats. Dié pretdag is vir die hele gesin en sluit bergfietsritte, pretdraf of -stap, boeresport en ‘n vlooimark in.
Die dag begin om 10 vm. Die pret bergfietsritte se begintye is as volg: 10.30 vm vir die 30 km; 10.45 vm vir die 10 km; en 11 vm vir die 5 km. Die 5 km pretdraf of -stap begin om 11.30 vm en die 1 km om 11.45 vm.
Bekende motiveringspreker en komediant, Erich Posthumus, en televisie- en radio-persoonlikheid, Liesel Krause Wiid, gaan die dag daar wees. Daar gaan ‘n verskeidenheid pretpryse wees vir die span wat die beste aangetrek is, die span met die beste gees en gelukkige trekkings.
Vlooimark-kraampies is beskikbaar teen R300. Toegang is R100 vir volwassenes en R80 vir kinders. Dié fooi sluit toegang tot alle aktiwiteite in. Kaartjies kan by die hek gekoop word of by www.cmroos.co.za.
‘n Deel van die bergfietsbaan by Rosemary Hill
Rosemary Hill is op plot 257, Mooiplaats. Vanaf die N4 Witbank-snelweg, neem die Boschkop/Donkerhoek afrit. Draai suid en jy sal die plek na 2 km op ‘n grondpad (R964) kry.